 Jeremaya 32  Nke a bụ okwu Jehova nke ruru Jeremaya ntị nafọ nke iri nke ọchịchị Zedekaya eze Juda, ya bụ, afọ nke iri na asatọ nke ọchịchị Nebukadreza.Noge ahụ, ndị agha eze Babịlọn nọchibidoro Jeruselem; e jikwa Jeremaya onye amụma eji nOgige Ndị Nche nke dị nụlọ eze Juda;nihi na Zedekaya eze Juda jichiri ya, sị:Zedekaya eze Juda agaghịkwa agbapụ naka ndị Kaldia, nihi na a ghaghị inyefe ya naka eze Babịlọn, ya na ya ga-ekwu okwu ihu na ihu, ya na ya ga-ahụkwa ihu na ihu;ọ ga-akpụrụ Zedekaya laa Babịlọn, ọ bụkwa nebe ahụ ka ọ ga-anọ ruo mgbe m ga-elebara ya anya, ka Jehova kwuru; ọ bụ ezie na unu na-ebuso ndị Kaldia agha, ọ gaghị agaziri unu?Jeremaya wee sị: Okwu Jehova eruwo m ntị, sị,Lee, Hanamel nwa Shalọm, bụ nwanne nna gị ga-abịakwute gị wee sị: Zụrụ ala m dị nAnatọt, nihi na ọ bụ gị nwe ikike ịgbara ya.Ka oge na-aga, Hanamel nwa nwanne nna m bịakwutere m, dị ka Jehova kwuru, nOgige Ndị Nche, o wee sị m: Biko, zụrụ ala m dị nAnatọt, nke dị nala Benjamin, nihi na ọ bụ gị nwe ikike inweta ihe nketa m, ọ bụkwa gị nwe ikike ịgbara ya. Zụrụ ya. M wee mara na ọ bụ ihe Jehova kwuru.M wee zụọ Hanamel nwa nwanne nna m ala ahụ dị nAnatọt. M wee tụọ ego ma were ya kwụọ ya, ọ dị shekel asaa na mkpụrụ ọlaọcha iri.M wee dee ya nakwụkwọ nkwekọrịta, kaakwa ya akara, m kpọkwara ndị akaebe mgbe m na-atụ ego ahụ nihe ọtụtụ.E mesịa, m weere akwụkwọ nkwekọrịta ahụ m ji zụọ ya, bụ nke ahụ a kara akara dị ka ihe e nyere niwu na ụkpụrụ si dị, tinyere nke ahụ a na-afụchighị afụchi;m wee nọrọ nihu Hanamel nwa nwanne nna m nakwa nihu ndị akaebe ahụ, ndị bịanyere aka nakwụkwọ nkwekọrịta ahụ m ji zụọ ala, nihu ndị Juu niile nọ ọdụ nOgige Ndị Nche ahụ, nye Barọk nwa Neraya nwa Masaya akwụkwọ nkwekọrịta ahụ m ji zụọ ya.M wee nye Barọk iwu nihu ha, sị:Nke a bụ ihe Jehova nke ụsụụ ndị agha, bụ Chineke Izrel, kwuru, Were akwụkwọ nkwekọrịta ndị a, akwụkwọ nkwekọrịta nke a m ji zụọ ala ahụ, bụ nke a kara akara nakwa akwụkwọ nkwekọrịta nke a na-afụchighị afụchi, tinye nite ụrọ, ka ha wee dịruo ọtụtụ ụbọchị.Nihi na nke a bụ ihe Jehova nke ụsụụ ndị agha, bụ Chineke Izrel, kwuru, E mesịa, a ga na-azụ ụlọ na ala na ubi vaịn nala a.M wee malite ikpeku Jehova ekpere mgbe m nyesịrị Barọk nwa Neraya akwụkwọ nkwekọrịta m ji zụọ ala ahụ, sị:Ewoo, Ọkaakaa Onyenwe anyị Jehova! Lee, ọ bụ gị ji ike ukwu gị na ogwe aka ị gbatịrị agbatị kee eluigwe na ụwa. Ihe a dum anyịghị gị,gị Onye na-egosi ọtụtụ puku mmadụ obiọma, onye na-ewere ụgwọ njehie nke ndị bụ nna kwụọ ụmụ ha ndị ga-anọchi ha, gị ezi Chineke, Onye ukwu, Dike, Jehova nke ụsụụ ndị agha bụ aha gị,gị onye nzube ya dị ebube na onye ọrụ ya dị ukwuu, onye ji anya ya ahụ ụzọ niile nke ụmụ mmadụ, iji kwụọ onye ọ bụla ụgwọ dị ka ụzọ ya si dị nakwa dị ka ihe o metara si dị;gị onye mere ihe ịrịba ama, rụọkwa ọrụ ebube dị iche iche nala Ijipt, bụ ndị a maara ruo taa, ma nIzrel ma netiti ndị mmadụ, ka i wee meere onwe gị aha, dị ka ọ dị taa.I wee jiri ihe ịrịba ama na ọrụ ebube na aka dị ike na ogwe aka ị gbatịrị agbatị na ihe na-eme ka a tụọ oké egwu si nala Ijipt kpọpụta ndị gị bụ Izrel.Ka oge na-aga, i nyere ha ala a nke ị ṅụụrụ ndị nna nna ha iyi na ị ga-enye ha, bụ ala nke mmiri ara ehi na mmanụ aṅụ na-eru na ya.Ha wee bata nweta ya, ma ha erubeghị isi nihe i kwuru, ha ejeghịkwa ije niwu gị. Ha emeghịkwa ihe niile i nyere ha iwu ka ha mee, i wee mee ka ọdachi a dum dakwasị ha.Lee! Ndị mmadụ abịawo nobodo a maa ékpè iji weghara ya, a ga-enyefekwa obodo a naka ndị Kaldia, bụ ndị na-ebuso ya agha, nihi mma agha na ụnwụ na ọrịa na-efe efe; ihe i kwuru emewo, gị onwe gị na-ahụkwa ya.Ma gị onwe gị, Ọkaakaa Onyenwe anyị Jehova, asịwo m, Jiri ego zụrụ ala, kpọrọkwa ndị akaebe, ọ bụ ezie na a ga-enyefe obodo a naka ndị Kaldia.Okwu Jehova wee ruo Jeremaya ntị, sị:Lee, abụ m Jehova, bụ Chineke nke anụ ahụ niile. Ọ dị ihe ọ bụla nyịrị m?Ya mere, nke a bụ ihe Jehova kwuru, Lee, m ga-enyefe obodo a naka ndị Kaldia nakwa naka Nebukadreza bụ eze Babịlọn, ọ ga-ewegharakwa ya.Ndị Kaldia, bụ ndị na-ebuso obodo a agha, ga-abata mụnye obodo a ọkụ wee gbaa ya ọkụ, tinyere ụlọ ndị dị nelu ụlọ bụ ebe ha nọ na-esurere Bel ihe nsure ọkụ, na-awụsakwara chi ọzọ dị iche iche àjà ihe ọṅụṅụ iji kpasuo m iwe.Nihi na ụmụ Izrel na ụmụ Juda na-eme naanị ihe jọrọ njọ nanya m, malite mgbe ha bụ ụmụaka; nihi na ụmụ Izrel ji ọrụ aka ha na-akpasu m iwe, ka Jehova kwuru.Nihi na obodo a na-akpasu m iwe na ọnụma malite nụbọchị ha wuru ya, ruo taa, bụ ihe mere m ga-eji wepụ ya nihu m,nihi ihe ọjọọ niile ụmụ Izrel na ụmụ Juda mere iji kpasuo m iwe, ha na ndị eze ha, ndị isi ha, ndị nchụàjà ha na ndị amụma ha, tinyere ndị Juda na ndị bi na Jeruselem.Ha wee gbakụta m azụ, ha echeghị ihu nebe m nọ; ọ bụ ezie na m nọ na-ezi ha ihe, na-ebili nisi ụtụtụ na-ezi ha ihe, ma ọ dịghị onye nime ha gere ntị wee nara ịdọ aka ná ntị.Ha wee debe ihe arụ ha nụlọ ahụ a kpọkwasịrị aha m, ka ha merụọ ya.Ha wukwaara Bel ebe dị elu na ndagwurugwu nwa Hinọm, iji sureere Molek ụmụ ha ndị ikom na ụmụ ha ndị inyom nọkụ, nke bụ ihe m na-enyeghị ha niwu, ọ bataghịkwa m nobi ka ha mee ihe arụ a wee mee ka Juda mehie.Ya mere, nke a bụ ihe Jehova bụ Chineke Izrel kwuru banyere obodo a nke unu na-ekwu na a ga-enyefe naka eze Babịlọn site ná mma agha na ụnwụ na ọrịa na-efe efe,Lee, m ga-esi nala niile m ji iwe na ọnụma na oké iwe chụga ha kpọkọta ha; m ga-akpọlata ha nebe a, meekwa ka ha biri nobi iru ala.Ha ga-abụ ndị m, mụ onwe m ga-abụkwa Chineke ha.M ga-enye ha otu obi, meekwa ka ha mara otu ụzọ, ka ha wee na-atụ egwu m mgbe niile, ka ihe wee dịrị ha na ụmụ ha ndị ga-anọchi ha mma.Mụ na ha ga-agba ndụ, bụ ọgbụgba ndụ ga-adịru mgbe ebighị ebi, na agaghị m agbakụta ha azụ, ka m wee meere ha ihe ọma; m ga-etinyekwa egwu m nime obi ha, ka ha ghara ịgbakụta m azụ.M ga-enwe aṅụrị nimere ha ihe ọma, m ga-eji obi m dum na mkpụrụ obi m dum kụọ ha nala a dị ka osisi nikwesi ntụkwasị obi.Nihi na nke a bụ ihe Jehova kwuru, Dị nnọọ ka m meworo ka oké ọdachi a dum dakwasị ndị a, otú ahụ ka m ga-eme ka ihe ọma niile m na-ekwu banyere ha mezuoro ha.A ga-azụkwa ala nala a nke unu ga na-ekwu banyere ya, sị: Ọ bụ ebe tọgbọrọ nefu, nke mmadụ na anụ ụlọ na-anọghị. E nyefewo ya naka ndị Kaldia.Ndị mmadụ ga-eji ego na-azụ ala, a ga na-edekwa akwụkwọ nkwekọrịta, na-akakwa ya akara, na-akpọkwa ndị akaebe, nala Benjamin nakwa nebe niile gbara Jeruselem gburugburu nakwa nobodo ndị dị na Juda nakwa nobodo ndị dị nógbè bụ ugwu ugwu nakwa nobodo ndị dị nala dị larịị nakwa nobodo ndị dị nebe ndịda, nihi na m ga-akpọlata ndị ha a dọọrọ nagha, ka Jehova kwuru. 